 Mkurugenzi wa Bodi ya Wakurugenzi ya Shirika hilo, Profesa Cuthbert Mhilu alisema hivi karibuni kuwa fedha hizo zimetengwa kwa matumizi hayo katika mwaka wa fedha 2014/15, zikilenga zaidi kuwasaidia wakulima na wafanyabiashara wadogo.Kwa mujibu wa mkurugenzi huyo, mazao yatakayoboreshwa ni kahawa , chai, pamba, samaki, mboga na viungo.Alifafanua kuwa, fedha hizo zitatumika kutoa mafunzo na elimu, pamoja na utayarishaji wa viwango vya mazao hayo ya kilimo kwa wazalishaji walengwa kuhakikisha wananufaika na uzalishaji wao pamoja na kutoa mchango unaostahili kwa pato la taifa.Katika hatua nyingine, Mhilu alisema kupitia vyanzo vyake vya ndani, katika mwaka huo a fedha, shirika limetenga Sh milioni 200, kwa ajili ya kupima sampuli za bidhaa zinazozalishwa na wajasiriamali wadogo nchini, kuwapa elimu, kuwakagua na kuwapa nembo za ubora watakao kidhi vigezo vya viwango vinavyotakiwa.